## El Consell i la Universitat de València renoven la col·laboració de la Càtedra de Dret Foral Valencià i Desenvolupament Estatutari

*** La Generalitat destina 30.000 euros a actuacions relacionades amb el dret civil valencià, el foment de l’autogovern i la consolidació dels senyals d’identitat**

El Consell ha renovat el conveni de col·laboració entre la Generalitat i la Universitat de València (UV) per a contribuir al funcionament de la Càtedra de Dret Foral Valencià i Desenvolupament Estatutari durant l’exercici 2024.

La Generalitat destina 30.000 euros a les actuacions que arreplega el conveni i relacionades amb la conservació, desenvolupament i modificació del dret foral civil valencià, la difusió i desenvolupament de l’Estatut d’Autonomia, així com el foment, promoció i consolidació de l’autogovern i els senyals d’identitat del poble valencià.

Entre les accions previstes s’inclouen activitats de formació, investigació, difusió i divulgació a través de la celebració de congressos, jornades, seminaris i xarrades; trobades nacionals i internacionals de persones expertes en la matèria; elaboració de publicacions; convocatòria de premis; i concessió de beques i ajudes a projectes de formació i investigació, entre altres línies de treball.

Fecha: 02/07/2024